Marbella Trans Kft

2373 Dabas Kossuth Lajos út 64

Cégjegyzékszám:13-09-115649

[www.karavanvilag.hu](http://www.karavanvilag.hu/)

info@karavanvilag.hu

Telefonszám: +36/70-774-65-18

**GÉPKOCSI BÉRLÉSI FELTÉTELEK**

**A gépkocsi átvételekor szükséges iratok:**

Személyi igazolvány, jogosítvány (minimum 2 éves), lakcímkártya, kaució, a meglévő bérleti díj.

Egy harmadik irat megléte is szükséges még, pl.: TB kártya, közüzemi számla.

Cégünknél első alkalommal gépkocsit bérlő ügyfeleknél, szükséges egy második személy megjelenése, annak személyes irataival.

**A gépkocsi átvétele** a 2373 Dabas, Kossuth Lajos út 64. szám alatti telephelyünkön előzetes egyeztetés alapján:

**Bérleti díjaink** az alábbi formában értendők*:* Az autó átvétele az első bérlési napon reggel 8 órától, leadása az utolsó bérlési napon 18 óráig lehetséges.

**Késés** esetén további díjak kerülhetnek felszámításra az alábbiak szerint:

2-5 óra késés: + ½ nap bérleti díj

5 órán túli késés: plusz 1 nap bérleti díj

**A lakóautó bérlési feltételei:**

A bérleti díj és a kaució összege minden esetben előre fizetendő.

A gépkocsit kizárólag a bérleti szerződésben meghatalmazott személy/személyek vezetheti/vezethetik.

A lakóautó kizárólag a dabasi telepünkön vehető át, illetve adható le.

A gépkocsit tele üzemanyagtartállyal adjuk át és vesszük vissza.

A lakóautóban tilos a dohányzás, ennek megszegése a kaució tejes elvesztését jelenti.

A lakóautóban tilos a házikedvencek szállítása, ennek megszegése szintén kaució-megvonással jár.

Abban az esetben, ha a lakóautó rendkívüli takarítást igénylő állapotban kerül visszahozatalra, úgy a belső takarításért 20.000 Ft-, a külső takarításért 5.000 Ft kerül levonásra.

Gépkocsi bérlésnél, várható késés esetén lehetőséghez mérten, kérjük, hogy jelezzen nekünk telefonon!

Továbbá azonnal kérjük jelezni a gépkocsival kapcsolatos bármiféle meghibásodást, sérülést, mert az esetleges javítás térítése, kizárólag ez esetben lehetséges.

A gépkocsi bérlésekor fizetett kaució a bérlés során keletkezett biztosítási önrész alatti

káreseményenként, vagy a biztosító által nem térített, rongálások, nem rendeltetésszerű használatból eredő károk rendezésére szolgál.

A bérlő köteles a gépjármű eltulajdonítása, vagy „totálkár” esetén a biztosító által, a kártérítési összegből levont, kaució mértékét meghaladó összeg megfizetésére.

Bérlő tudomásul veszi, hogy a gépjármű mindennemű biztosítása kizárólag Európa területére

korlátozott. Az Európán kívüli országokban történt káreseményekért, műszaki meghibásodásokért, valamint ezekből adódóan keletkezett szállítások költsége teljes mértékben bérlőt terheli.

A gépjármű Európán kívül kizárólag bérbeadó írásbeli hozzájárulásával lehetséges. A

gépkocsi CASCO biztosítása nem terjed ki, a gépkocsi esetleges feltörése esetén keletkezett károkra, a gépkocsikban hagyott értékekre. A gépkocsi feltöréséből adódóan keletkezett rongálás kára, a kaució mértékéig bérlőt terheli.

A gépkocsi nem rendeltetésszerű használatából eredő károkat, bérlő a kaució összegén felül is köteles megtéríteni.

A gépkocsi eltűnése esetén a kaució szintén a biztosítási önrész fedezetéül szolgál.

A gépkocsit tilos a rendeltetésszerű használattól eltérően használni!

A gépkocsiban a bérlet során bekövetkező esetleges károk kijavításáig, vagy a biztosító kárrendezésig a kaució összege bérbeadónál marad.

A gépkocsi javítása, különös tekintettel a lakóautóra, kizárólag gyári alkatrészekkel, a gyártó által meghatározott technológia szerint történhet. A műanyag elemeknél nem elfogadható javítás a ragasztás, a felépítmény panel (tető, oldal) legkisebb sérülése is, a kaució teljes elveszését vonja maga után.

Amennyiben a gépkocsi meghibásodik, javítatása minden esetben kizárólag bérbeadó tudtával, előzetes jóváhagyásával történhet. Előre foglalt gépkocsi esetében, amennyiben a jelzett bérleti idő lejárta előtt leadja bérlő a gépkocsit, az előre fizetett bérleti díjat nem áll módunkban visszafizetni.

A gépkocsi esetleges meghibásodása esetén, a meghiúsult szállításra, utazásra hivatkozással, bérbeadót felelősség nem terheli (vismajor).

A gépkocsi bérleti időtartama a gépkocsi átvételétől a gépkocsi telephelyre történő visszaérkezéséig tart, függetlenül annak használatától.

**Bérlő kötelezettségei:**

Bérlő köteles a gépkocsit rendeltetésszerűen használni, állagát megóvni, a parkolásoknál körültekintően lezárva tartani.

A gépkocsi kulcsát, valamint a forgalmi engedélyét magánál tartani, ezek meglétéért teljes körű felelősséggel tartozik. A gépkocsi esetleges eltűnése esetén, amennyiben bérlő a gépkocsi forgalmi engedélyével, valamint kulcsaival nem rendelkezik, úgy a keletkezett kárt köteles megtéríteni bérbeadó részére. A gépkocsi sérülése, esetleges eltűnése esetén haladéktalanul köteles bérbeadót értesíteni, valamint a hatóságoknál eljárni.

Ezen bérleti feltételek gyűjteménye, a bérleti szerződés részét képezi.

Kérném a fentiek szíves tudomásulvételét.

Jó utat, és balesetmentes közlekedést kívánunk!

A bérleti feltételeket elfogadom:………………………………………….Bérlő

Kelt: / /